《百字令·为隘庵先生题南窗寄傲图》
清代·况周颐

琴书静对，共素心、除有孤松千尺。一角云山风雨外，高致幼舆消得。

浮海苍茫，问天沈醉，有恨凭谁识。据梧深坐，篆烟萦损寒碧。

堪叹陶令当年，义熙题遍，总是伤心笔。万一东篱寻旧约，吾骨嶙峋犹昔。

珍重秋期，料量清课，暂许红尘隔。羲黄㝱到北窗，无此闲逸。

作者简介：况周颐（1859～1926）晚清官员、词人。原名周仪，因避宣统帝溥仪讳，改名周颐。字夔笙，一字揆孙，别号玉梅词人、玉梅词隐，晚号蕙风词隐，人称况古，况古人，室名兰云梦楼，西庐等。广西临桂（今桂林）人，原籍湖南宝庆。光绪五年举人，曾官内阁中书，后入张之洞、端方幕府。一生致力于词，凡五十年，尤精于词论。与王鹏运、朱孝臧、郑文焯合称“清末四大家”。著有《蕙风词》、《蕙风词话》。